《忆昔寄钱同野弟》
明代·卢楠

忆昔读书住石城，青天对落两山横。江潭夜傍鱼龙宿，轩牍晨山日月生。

多病浸淫汉司马，著书忧愤赵虞卿。匡庐旧约空回首，肠断清宵泪湿缨。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。